stanford-oval/wikipedia huggingface dataset:
מתקפת הסאר
סוף דבר

ההתקפה לא השיגה את מטרתה העיקרית ואף חייל גרמני לא הוחזר מפולין אל גרמניה. ב-12 בספטמבר, מועצת המלחמה העליונה האנגלית-צרפתית התכנסה לראשונה באבוויל (Abbeville) שבצרפת. הוחלט כי כל הפעולות ההתקפיות חייבות להיפסק מידית. מפקד צבא צרפת מוריס גמלאן הורה לכוחותיו לעצור ו-"לא להתקרב יותר מקילומטר אחד" מהעמדות הגרמניות לאורך קו זיגפריד. פולין לא קיבלה הודעה על החלטה זו. במקום זאת, גמלאן שיקר למפקד צבא פולין אדוארד רידז שמיגלי שמחצית מכוח הפלישה הצרפתי היו במגע עם האויב, וכי ההתקפה הצרפתית כפתה על הוורמאכט להסיג לפחות שש דיוויזיות גרמניות מפולין. למחרת, מפקד המשלחת הצבאית הצרפתית לפולין, גנרל לואי פורי, הודיע לגנרל הפולני ואצלב סטחייביץ', ש"המתקפה הגדולה" בחזית המערבית נאלצה "להידחות".
בין 16 ל-17 בספטמבר, כאשר כבר היה ברור שפולין אבודה, החלו כוחות גרמניים לזרום מפולין לחבל הסאר וכבשו חזרה את כל השטחים האבודים. הצרפתים נסוגו כמתוכנן. הדיווחים הגרמניים מכירים באובדן 196 חיילים, בתוספת 114 נעדרים ו-356 פצועים. כולל כמה מטוסים שהופלו. לצרפתים היו כ-2,000 נפגעים. כל החיילים הצרפתים קיבלו הוראה לסגת אל החפירות שלהם לאורך קו מאז'ינו, והחלה המלחמה המדומה.
הערות שוליים

1 2  "La drôle de guerre" (בצרפתית)
↑  "Berlin Diary"
↑  "Berlin expects Italy will react to New Turkish Treaty"
↑  הארמייה הראשונה, באתר Axis History
↑  אנדרו רוברטס, סערת המלחמה: היסטוריה חדשה של מלחמת העולם השנייה, הוצאת דביר, עמ' 70.
| זירות ומערכות במלחמת העולם השנייה |
| --- | --- | --- |
| הזירה האירופית | המערכה בפולין • מתקפת הסאר • המלחמה המדומה • המערכה בנורווגיה • המערכה על צרפת ועל ארצות השפלה • הקרב על בריטניה • המערכה בבלקן • מבצע ברברוסה • החזית המזרחית • הזירה האיטלקית • החזית המערבית |  |
| המערכה באסיה ובאוקיינוס השקט | מלחמת סין–יפן השנייה • המערכה באוקיינוס השקט • המערכה בדרום מערב האוקיינוס השקט • הזירה הדרום-מזרח אסייתית • מבצע סערת אוגוסט |  |
| הים התיכון, המזרח התיכון וצפון אפריקה | הקרב על הים התיכון • המערכה בצפון אפריקה • המערכה במזרח התיכון • המערכה במזרח אפריקה • המלחמה האנגלו–עיראקית • הפלישה הבריטית-סובייטית לאיראן |  |
| זירות ומערכות אחרות | המערכה באוקיינוס האטלנטי |  |
| מערכות שלא יצאו אל הפועל | מבצע טננבאום: כוונות לכיבוש שווייץ וליכטנשטיין • מבצע ארי-הים: כוונות לכיבוש בריטניה • מבצע איקרוס: כוונות לכיבוש איסלנד • כוונות לכיבוש היישוב היהודי בארץ ישראל (התוכנית לארץ ישראל שלאחר כיבוש • תוכנית המבצר האחרון) • מבצע גרין: כוונות לכיבוש אירלנד • מבצע הרקולס: כוונות לכיבוש מלטה • מבצע פליקס: כוונות לכיבוש ספרד וגיברלטר • מבצע נפילה: כוונות לכיבוש יפן |  |
בויוק מנדרס

| --- | --- |

הנהר סמוך לשפך הנהר אל הים
 מידע כללי
 אורך:  548 קילומטרים
 ספיקה ממוצעת:  90 מ"ק לשנייה 
 אגן ניקוז:  25,000 קמ"ר 
 גובה מוצא הנהר:  3 מ' 
 יובלים:  Akçay, Banaz Çayı, Lycus, בפסקה זו רשומה אחת נוספת שטרם תורגמה 
 שפך:  הים האגאי 
 מדינות באגן הניקוז:  טורקיה 
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורבויוק מנדרס(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורבויוק מנדרס
 
נהר המנדרס הגדול (טורקית Büyük Menderes - "מנדרס הגדול") בעבר מֶאַנדֳר (ביוונית Μαίανδρος) הוא נהר באורך של 584 ק"מ במערב אסיה הקטנה בטורקיה. בשל ההתעקלויות הרבות של אפיקו הפך שמו היווני למונח המציין פיתולים, הן כצורת נוף (נפתול) והן כדגם עיטורי באמנות (Meander). מקורותיו של הנהר נמצאים בסמוך להר מורט שבפריגיה שגובהו 2,309 מטר. הנהר זורם תחילה מזרחה ולאחר מכן לכיוון דרום-מערב בין לידיה מצפון לבין קאריה מדרום. סמוך לעיר דניזלי הוא פונה לכיוון מערב וזורם לעבר הים בעמק רחב הקרוי על שמו. בויוק מנדרס נשפך אל הים האגאי מדרום לאיוניה במרכזו של מישור רחב שנוצר מן הסחף שהשקיעו מימיו.
הנהר היה ידוע בעת העתיקה, בין היתר בשל נפתוליו, ונזכר בגאוגרפיקה של סטראבון (כרך 12) ובכתביהם של מלומדים אחרים. העיר המפורסמת ביותר שהתקיימה בסמוך לו בעת העתיקה הייתה מילטוס שהים הלך והתרחק מן הנמל שלה בשל התמלאות המפרץ בסחף.
הערות שוליים

↑  מפת המפרץ של שפך נהר מאנדר ושלבי התמלאותו בסחף בתקופות היסטוריות (מסומנים בקווים דקיקים בצבע סגול)
| --- | --- |
בקרת זהויות :  BnF: cb12194629t (data)  GND: 4211257-6  NKC: ge322222  VIAF: 239514138   WorldCat (עם VIAF): 239514138 
נהר מאנדר בציורו של הנוסע ההולנדי קורנליס דה ברוין שביקר באזור ב-1681
נארווה טרנס

נארווה טרנס הוא מועדון כדורגל אסטוני, מהעיר נארווה שבאסטוניה. המועדון משחק בליגת העל האסטונית.
היסטוריה

בשנת 1992 הוקמה ליגת העל של אסטוניה, לאחר שאסטוניה קיבלה עצמאות מברית המועצות. המועדון משחק ברציפות בליגת העל של אסטוניה משנת 1992.
בעונת 1993/1994 הגיע לגמר הגביע האסטוני והפסיד לקבוצת נורמה טאלין. בעונת 1994/1995 הגיע לחצי גמר הגביע האסטוני והפסיד לקבוצת לנטנה טאלין.
בעונת 2000 סיים את הליגה במקום החמישי והעפיל בפעם הראשונה למפעלים האירופאיים במסגרת גביע אופ"א בעונת 2001/2002. בסיבוב הראשון הפסיד לקבוצת אלפסבורג משוודיה והודח מהטורניר. בעונה זו זכה בפעם הראשונה בגביע של אסטוניה.
בעונת 2006 סיים את הליגה במקום השני, המקום הגבוה ביותר עד להיום. בעונת 2006/2007 הגיע לגמר הגביע האסטוני והפסיד לקבוצת לבדיה טאלין. בעונת 2007/2008 הגיע לרבע גמר הגביע האסטוני והפסיד לקבוצת לבדיה טאלין. בעונה זו שיחק בגביע אופ"א. בסיבוב הראשון הפסיד לקבוצת הלסינגבורג משוודיה והודח מהטורניר.
בעונות 2008, 2009, 2010, 2011 סיים את הליגה במקום השלישי. בעונת 2008/2009 הגיע לחצי גמר הגביע האסטוני והפסיד לקבוצת פלורה טאלין. בעונת 2009/2010 הגיע לשמינית גמר הגביע האסטוני והפסיד לקבוצת לבדיה טאלין. בעונה זו שיחק בליגה האירופית. בסיבוב הראשון הפסיד לקבוצת רודר ולניה מסלובניה והודח מהטורניר.
בעונת 2010/2011 הגיע לגמר הגביע האסטוני והפסיד לקבוצת פלורה טאלין. בעונה זו שיחק בליגה האירופית. בסיבוב הראשון הפסיד לקבוצת מייפה מפינלנד והודח מהטורניר. בעונת 2011/2012 הגיע לגמר הגביע האסטוני והפסיד לקבוצת לבדיה טאלין. בעונה זו שיחק בליגה האירופית. בסיבוב הראשון הפסיד לקבוצת רבוטניצ'קי קומטל סקופיה ממקדוניה והודח מהטורניר.
בעונת 2012 סיים את הליגה במקום הרביעי. בעונת 2012/2013 הגיע לחצי גמר הגביע האסטוני והפסיד לקבוצת פלורה טאלין. בעונה זו שיחק בליגה האירופית. בסיבוב הראשון הפסיד לקבוצת אינטר באקו מאזרבייג'ן והודח מהטורניר. בעונת 2013/2014 שיחק בליגה האירופית. בסיבוב הראשון הפסיד לקבוצת יבלה משוודיה והודח מהטורניר. בעונת 2018/2019 זכתה הקבוצה בפעם השנייה בגביע.
תארים

הגביע של אסטוניה: (3)
(2001, 2019, 2023)
שחקנים בולטים

ליטא מריוס בזייקורנובס
אסטוניה מקסים גרוזנוב
רוסיה ולדיסלאב איבנוב
אסטוניה סטניסלב קיטו
אסטוניה אלכסנדר קוליקן
רוסיה דימיטרי ליפרטוב
צ'בול

| --- | --- |
 מדינה:  קוריאה הדרומית 
 
צ'בול (בקוריאנית: 재벌; בתעתיק בינלאומי: chaebol) הוא שמן של חברות ענק דרום קוריאניות. פירוש המילה מילולית "משפחה עשירה" או "קליקה פיננסית" והוא קונגלומרט תעשייתי גדול המנוהל ונשלט על ידי אדם או משפחה בדרום קוריאה. האזכור הידוע הראשון של המונח מתוארך לשנת 1984. משפחות בעלי חברות הצ'בול הן בעלות השפעה ועשירות ביותר ולחברות ענק אלו יש השפעה רבה על כלכלת קוריאה הדרומית, למשל, ההכנסות של קבוצת סמסונג מהוות 20% מהתוצר הלאומי הגולמי (תמ"ג) של המדינה. חברות הצ'בול הידועות ביותר הן קבוצות התאגידים הכוללות את יונדאי, קיה, LG, דייהו ו-קבוצת SK.
הצ'בולים זוכים גם לביקורת על ניצול לרעה של כוח, מנהיגות מוגזמת בכלכלה, קשרי ממשל מסועפים, אתיקה עסקית שנויה במחלוקת ושחיתות. מלבד הביקורות הספציפיות, הצ'בולים שולטים בכלכלה הלאומית בכללותה והם רחוקים למדי לא רק מהדימוי האידיאלי של כלכלת שוק תחרותית חופשית, אלא גם מהפרקטיקה העולמית והמערבית הנוכחית, במיוחד בהתייחס להזדמנויות העצמאיות של ארגונים קטנים ובינוניים.
בסדרות טלוויזיה של הדרמות הקוריאניות (בעיקר סיפורים בסגנון סינדרלה) מציגות לרוב צ'בולים דמיוניים בנושא, שמציירים תמונה די אפלה של הצ'בולים.
מאפייני חברות הצ'בול

שני המאפיינים העיקריים של חברות הצ'בול הם שענקית התאגידים הזו פעילה במספר מגזרים, מורכבת מכמה חברות, ונוסדה על ידי משפחה. הניהול המשפחתי של הצ'בול יכול להתקיים בכמה דרכים. יש מקומות שבהם המייסד ובני משפחתו מנהלים את כל החברות, במקומות אחרים המשפחה מנהלת את מה שנקרא חברת האם, המפקחת על חברות הבנות ולכן יש לה שליטה עקיפה בכל החברות. אפשר לקיים גם מבנה שבו המשפחה שולטת בחברת האם, וחברות הבנות מחזיקות זו במניות של זו ויוצרות רשת. חברותההצ'בול מאופיינות גם בכך שיש לא מעט קרובי משפחה בהנהלה הבכירה ביותר של החברה. תפקידי ניהול עוברים בדרך כלל בירושה בתוך המשפחה, אז נניח שמושב המנכ"ל הולך לילד הבכור של המייסד. על מנת לשמור על כוח ושליטת המשפחה, בחברות הצ'בול יש לא מעט נישואי נוחות. קורה שחברות הצ'בול הגדולות ביותר משפחות הבעלים מחתנות את ילדיהן בינן לבין עצמן (כלומר בתוך הצ'בול או עם ילדי חברות צ'בול אחרים, ובכך מחזקות את מעמדן הכלכלי.
חברות הצ'בול פועלות לעיתים קרובות במגזרים כלכליים שונים לחלוטין, כך למשל, לסמסונג, הידועה בייצור במכשירים אלקטרוניים, היה מפעל מכוניות במקביל, אך יש לה גם מותג אופנה (FUBU) ורשת מלונות (The Shila). בנוסף לאלקטרוניקה הבידורית ומכשירי התקשורת, קבוצת LG נוכחת גם בשוק הכימיקלים והפלסטיק. בבעלות יונדאי יש גם רשת חנויות, אם כי כיום היא חלק מהקונצרן בשם בלבד, לאחר שקבוצת יונדאי התפרקה בלחץ ממשלתי בתחילת שנות ה-2000. יש חברות צ'בול שמרכזות עד 20–50 חברות.
לצ'בולים יש מאפיין נוסף והוא שהם מקיימים קשרים הדוקים עם הממשלה, הם חלק מהמדיניות הכלכלית של הממשלה, והממשלה נותנת לא פעם עדיפות לאינטרסים של התאגידים הענקיים, אם כי היו דוגמאות גם להפך. חברות הצ'בול מכונות לעיתים קרובות באופן קולקטיבי בשם.Korea Inc, בהתייחס למערכת היחסים הקרובה ביניהן.
מאפייני חברות הצ'בול > השוואה ליפן

לעיתים קרובות משווים אותם לחברות זאיבצו היפניות (כגון מיצובישי), עם זאת, ישנם מספר הבדלים חשובים בין שני סוגי החברות. חברות הצ'בול מסתמכות כמעט אך ורק על קשרי דם בתחום ההנהלה הבכירה, בעוד שמקובל בחברות הזאיבצו שמנהיגי החברות מגיעים מעובדים מכובדים ותיקים ומוערכים שעבדו בחברה במשך שנים רבות. הם גם שונים מבחינת שיטות ומבנה הממשל התאגידי. למשל, כל זאיבצו הוא הבעלים של בנק שמכסה צרכים פיננסיים, חברת צ'בול לעומת זאת, יכולות להסתמך רק על בנקים בבעלות המדינה והלוואות זרות. חברות זאיבצו עובדות לעיתים קרובות עם קבלני משנה, בעוד חברות הצ'בול מקימות את החברות הנחוצות להן לייצור הרכיבים או לייצוא המוצר.
לעיתים קרובות משווים את חברות הצ'בול, בשל הניהול המרכזי ותחומי העניין המגוונים שלהן אל התמנונאים.
מאפייני חברות הצ'בול > תחומי הפעילות של חברות הצ'בול הגדולות

| חמש חברות הצ'בול הגדולות ביותר תחומי עניין שונים> מגזר | חמש חברות הצ'בול הגדולות ביותר תחומי עניין שונים> יונדאי | חמש חברות הצ'בול הגדולות ביותר תחומי עניין שונים> סמסונג | חמש חברות הצ'בול הגדולות ביותר תחומי עניין שונים> קבוצת LG | חמש חברות הצ'בול הגדולות ביותר תחומי עניין שונים> דייהו | חמש חברות הצ'בול הגדולות ביותר תחומי עניין שונים> קבוצת SK |
| --- | --- | --- | --- | --- | --- |
| תעשיית הרכב | כן | כן |  | כן |  |
| טכנולוגיית תעופה | כן | כן |  | כן |  |
תעשיית בנייה: כן
| מוצרי אלקטרוניקה | כן | כן | כן | כן |  |
| שירותים פיננסיים | כן | כן |  | כן |  |
| ציוד מכני כבד | כן | כן | כן | כן |  |
| זיקוק נפט | כן |  | כן |  | כן |
| תעשייה פטרוכימית | כן | כן | כן |  | כן |
| מוליכים למחצה | כן | כן | כן |  | כן |
| בניית ספינות | כן | כן |  | כן |  |
| ציוד טלקומוניקציה | כן | כן | כן | כן |  |
| שירות טלקומוניקציה |  |  |  | כן | כן |
ההיסטוריה > ההתחלה

קוריאה שעסקה בעיקר בחקלאות הייתה תחת שלטון יפני בין 1910 לבין 1945 (הכיבוש היפני בקוריאה). היפנים בנו מפעלים רבים, אותם השאירו מאחור לאחר תבוסתם במלחמת העולם השנייה. לאחר מלחמת קוריאה, המפעלים והציוד שנותרו שלמים בקוריאה הדרומית יצרו הזדמנות מצוינת להתחיל בפיתוח של כלכלה תעשייתית. חברות הצ'בול התפתחו מחברות שנוצרו על ידי ניצול ציוד וטכנולוגיה יפנית שנותרו מאחור בצורה הזאת. לחלק מהחברות הללו היה ככל הנראה קשר אישי קרוב עם לי סינג-מן, הנשיא הראשון של הרפובליקה, שממשלתו נחשבה מושחתת במיוחד. המדינה התפתחה מעט בתקופת הנשיאות של לי, הממשלה לא שמה תשומת לב לחיזוק הכלכלה.
בשנת 1960, כתוצאה מההתקוממות העממית של המאוכזבים, לי נמלט מהמדינה, אך בקושי שנה לאחר מכן, הגנרל פאק צ'ונג-הי תפס את השלטון בהפיכה צבאית, כשמטרתו המוצהרת הייתה למגר את השחיתות, לא רק מהממשלה, אלא גם מהכלכלה. עד מהרה הבינה החונטה שאם הם רוצים לבצע את המודרניזציה של המדינה, הם יזדקקו לעזרת החברות ולכן כפתרון פשרה הם שחררו, בתמורה לקנסות, כמה מנהלי חברות שהואשמו. לחברות הצ'בול ולממשלה הייתה מערכת יחסים קרובה: הממשלה קבעה את כיוון הכלכלה, את לוחות הזמנים, והצ'בולים ביצעו. הדגש הושם על יצוא, והממשלה עזרה לחברות הצ'בול באופן פעיל (למשל, עם הקלות מס, ריבית נמוכה של הלוואות). הממשלה קבעה אילו חברות צריכות להופיע באילו שווקים, עם אילו מוצרים. רק חברות מסוימות קיבלו תמיכה מהממשלה לייצור לייצוא. הבנקים הולאמו, והבנקים הללו מימנו את הרחבת חברות הצ'בול. רוב ההלוואות (יותר מ-60%) נלקחו על ידי חברות צ'בול אלו. בתמורה, החברות נאלצו לעמוד במכסת יצוא מוגדרת. למרות שחברות הצ'בול לא יכלו לשלוט בבנק משלהם, הן כן יכלו להיות הבעלים של מוסדות פיננסיים אחרים, והן יכלו לקחת גם הלוואות זרות.
אם אחת מחברות הצ'בול הייתה מעוניינת להקים חברה בת חדשה, היא מומנה על ידי החברות הקיימות. בתמורה, החברה החדשה קנתה חלק מהמניות של החברות הקיימות. חברות אלה בצמיחה מהירה שיתפו גם את כוח העבודה שלהן. חברות הבנות הבודדות לא גייסו עובדים בנפרד, אלא חברת האם העסיקה אותם כקבוצה, הכשירה אותם ולאחר מכן חילקה את העובדים בין חברות הבנות. עם הקמת חברה חדשה, הועברו מנהלים מהקיימים לתפקידים הבכירים בחברות החדשות. דרך נוספת להתרחבות חברות הצ'בול התרחשה על פי "בקשת" המדינה, חברות ממשלתיות פושטות רגל או במצוקה הופרטו, בדרך כלל חברות הצ'בול רכשו אותן וגרמו ל"שגשוג" שלהן.
בתחילה, סוג זה של מדיניות הביאה לפיתוח כלכלי אדיר למדינה. התמ"ג גדל בממוצע של 10% בשנה בין 1962 לבין 1994. חברות הצ'בול גדלו והתרחבו בקצב חסר תקדים והממשלה למעשה ביטחה אותן מפני פשיטת רגל. עד 1989, 30 חברות הצ'בול הגדולות ביותר כבר היווה 29.6% מהתמ"ג. עד 1997, מחצית מההון, החובות, הרווח הנקי וההכנסות של המגזר התאגידי בקוריאה באו משלושים חברות הצ'בול הגדולות. הודות למדיניות הכלכלית הזו, דרום קוריאה הפכה לתלויה מאוד ביצוא (ההכנסות מיצוא שהיוו 8% מהתמ"ג ב-1965, עלו כבר ל-56% ב-2008. גם גורמים חיצוניים תרמו לצלחה, כמו זרם משקיעים זרים, נורמליזציה של היחסים עם יפן, והתפרקות ברית המועצות, שיצרו הזדמנויות מצוינות לחברות בנייה.
ההיסטוריה > הרפורמה של חברות הצ'בול

התמוטטות המגזר הפיננסי במשבר של 1997 וקריסת חברות צ'בול רבות לוותה בירידה מהירה בתיאבון של משקיעים זרים. עד דצמבר 1997, המטבע הקוריאני איבד 50% לעומת הדולר בחודש אחד. דרום קוריאה נאלצה לפנות לקרן המטבע הבינלאומית לקבלת סיוע חירום, שקיבלה, בצורה של חבילה של 58 מיליארד דולר עם הגבלות שונות, כולל רפורמות חובה במגזר התאגידי. קים דה-ג'ונג הנשיא החל להתמקד בארגון מחדש של הצ'לבולים. המטרה הייתה לבנות "כלכלת שוק דמוקרטית" במקום כלכלה ריכוזית של חברות הצ'בול.
ההיסטוריה > שנות ה-2000 והמשבר הכלכלי העולמי של 2008

כלכלת השוק בסגנון אמריקאי נכשלה בדרום קוריאה, כאשר הקונגלומרטים הענקיים החלו להסתגל לתנאים החדשים והבינו שהם לא נאלצים עוד להתפשר. חברות הצ'בול העצמאיות, אורגנו מחדש והפכו שוב לאלה שייצרו את המטבע הדרוש להחזרת חבילת ההלוואות הזרות. בעוד אירופה ואמריקה נאבקו במשבר כלכלי, עשר חברות הצ'בול גדלו בהתמדה והגיע ל-577 מיליארד דולר שווי בינואר 2012. למרות המשבר - ועל אף שהיצוא צומצם תחילה - כלכלת דרום קוריאה צמחה ב-2.2% ב-2008 וב-0.9% ב-2009, והגידול ביצוא ב-2010 מוערך ב-26.4%. חברות הצ'בול הכי גדולות הצליחו להגדיל את נתח השוק שלהן גם בתקופת המשבר על חשבון חברות אמריקאיות ויפניות. ב-2010, למשל, סמסונג הייתה במקום ה-39 ברשימת דירוג החברות של כתב העת פורצ'ן (Fortune 500), ובמקום ה-22 ב-2011.
בשנת 2018, חברות הצ'בול היווה רק 0.2% מהחברות הקוריאניות, אך הניבו כ-41% (106.1 מיליארד דולר) מהרווח התפעולי במשק. בשנת 2020, היורש של קבוצת סמסונג הודיע שבניגוד לנוהג הקודם, ניהול החברות לא יעבור אוטומטית לילדיו.
השפעתם על הכלכלה

כלכלת דרום קוריאה תלויה במידה רבה בחברות הצ'בול עד היום הן מהוות גם את כוחה וגם את חולשתה. לחברות הצ'בול יש השפעה עצומה על הכלכלה הקוריאנית, בעוד שב-1989 שלושים חברות הצ'בול הגדולות היוו 29.6% מהתמ"ג, ב-2010 כבר 70%, וסמסונג לבדה היוותה 20%. בשנת 2019, 64 חברות צ'בול היוו 84% מהתמ"ג הנומינלי, בעוד שהם היוו רק 10% ממספר המשרות בקוריאה.
רשימת חברות צ'בול

המספר המדויק של חברות הצ'בול אינו ידוע. הרשימה להלן מייצגת על סמך המקורות הזמינים והיא רשומה בסדר אלפביתי של חברות הצ'בול[דרוש מקור: אסיה].
CJ
Daelim
Daesang
Daewoo
Dongbu
Dongkuk
Doosan
GS
Halla
קבוצת האנווה
Hanjin
Hansol
Hite
Hyosung
יונדאי
קיה
Kolon
Kumho
KT
LG
Lotte
POSCO
סמסונג
Shinsegae
SK
Ssangyong
STX
קריאה מומלצת

Chwa (2004). Competition And Corporate Governance In Korea: Reforming And Restructuring The Chaebol. Edward Elgar Publishing. ISBN 1843769123.
Kim, Eun Mee (1997). Big Business, Strong State: Collusion and Conflict in South Korean Development, 1960-1990. SUNY Press. ISBN 0791432092.
Kim, Samuel S. (2000). Korea's Globalization. Cambridge University Press. ISBN 0521775590.
Kong, Tat Yan (2000). The Politics of Economic Reform in South Korea: A Fragile Miracle. Routledge. ISBN 0415145031.
Kwon, Seung-Ho (2001). The Chaebol and Labour in Korea: The Development of Management Strategy in Hyundai (באנגלית). Routledge. ISBN 0415221692.
אוטבידברג (כדורגל)

מועדון כדורגל אוטבידברג הוא מועדון כדורגל מהעיר אוטבידברג שבשוודיה. המועדון משחק בליגת העל השוודית. המועדון זכה בשתי אליפויות ובשני גביעים.
היסטוריה

המועדון נוסד בשנת 1907 ועד עונת 1967 שיחק בליגות הנמוכות בשוודיה. בשנת 1946 העפיל לראשונה לגמר הגביע השוודי והפסיד לקבוצת מאלמה. בסוף עונת 1967 הגיע למקום הראשון בליגה השנייה בשוודיה ועלה בפעם הראשונה לליגת העל השוודית. המועדון שיחק בליגת העל השוודית 9 עונות ברציפות מעונת 1968 ועד עונת 1976. תקופה זו נחשבת לתקופה הטובה ביותר למועדון שבה זכה בשתי אליפויות ובשני גביעים.
המועדון שיחק במפעלים האירופאיים לראשונה בעונת 1970/1971 במסגרת גביע אירופה למחזיקות גביע לאחר זכייתו הראשונה בגביע השוודי. המועדון הפסיד בסיבוב המוקדמות לקבוצת פרטיזן טירנה מאלבניה והודח מהטורניר. בעונת 1971/1972 שיחק בגביע אירופה למחזיקות גביע לאחר זכייתו השנייה בגביע השוודי. בסיבוב הראשון ניצח את קבוצת זגלבי סוסנוביץ מפולין. בשמינית הגמר ניצח את קבוצת צ'לסי מאנגליה. ברבע הגמר הפסיד לקבוצת דינמו ברלין ממזרח גרמניה והודח מהטורניר.
בעונת 1971 סיים במקום השני בליגה ושיחק לראשונה בגביע אופ"א בעונת 1972/1973. בסיבוב הראשון הפסיד לקבוצת קלאב ברוז' מבלגיה והודח מהטורניר. לאחר זכייתו של המועדון באליפות הראשונה בעונת 1972, שיחק בגביע אירופה לאלופות בעונת 1973/1974. בסיבוב הראשון הפסיד לקבוצת באיירן מינכן ממערב גרמניה והודח מהטורניר. בעונת 1975/1974 שיחק בגביע אירופה לאלופות לאחר זכייתו השנייה באליפות. בסיבוב הראשון ניצח את קבוצת אוניברסיטטה קראיובה מרומניה. בשמינית הגמר ניצח את קבוצת ה.י.ק. הלסינקי מפינלנד. ברבע הגמר הפסיד לקבוצת ברצלונה מספרד והודח מהטורניר.
בסוף עונת 1976 ירד לליגה השנייה ואחרי עונה אחת חזר לליגת העל השוודית. המועדון שיחק בליגת העל השוודית 5 עונות ברציפות מעונת 1978 ועד עונת 1982 שבסופה ירד לליגה השנייה. בעונת 1978/1979 העפיל לגמר הגביע השוודי והפסיד לקבוצת גטבורג.
המועדון שיחק בליגה השנייה ובליגות נמוכות יותר עד עונת 2009 . בעונת 2005 העפיל לגמר הגביע השוודי והפסיד ליורגודן. בעקבות הגעת המועדון לגמר הגביע השוודי, המועדון שיחק בגביע אופ"א בעונת 2006/2007. בסיבוב המוקדמות הראשון ניצח את קבוצת אצלה אטלברוק מלוקסמבורג. בסיבוב המוקדמות השני ניצח את קבוצת בראן מנורווגיה. בסיבוב הראשון הפסיד לקבוצת גראסהופרס ציריך משווייץ והודח מהטורניר.
בסוף עונת 2009 עלה לליגת העל השוודית. המועדון שיחק עונה אחת בליגת העל השוודית, ירד לליגה השנייה ואחרי עונה אחת חזר לליגת העל בסוף עונת 2011. המועדון משחק ברציפות בליגת העל השוודית מעונת 2012.
תארים והישגים

ליגת העל השוודית:
אליפויות (2): 1972, 1973
הגביע השוודי:
זכייה (2): 1970, 1971
גביע אירופה לאלופות:
רבע גמר (1): 1974/1975
גביע אירופה למחזיקות גביע:
רבע גמר (1): 1971/1972
שחקנים בולטים

שוודיה קוני טורסטנסון
שוודיה בנו מגנוסון
שוודיה רוג'ר מגנוסון
שוודיה רולאנד סנדברג
שוודיה ראלף אדסטרום
שוודיה כריסטיאן ברגסטרם
שוודיה דניאל הלינגסטרם
שוודיה כריסטופר קרלסון
שוודיה אוסקר מלר
סרביה הריס רדטינאק
פירות יבשים

דוכן פירות יבשים בשוק בפירנצה
פירות מיובשים (נקראים גם פירות יבשים) הם פירות או אגוזים ׳יבשים׳ כלומר, מדד פעילות המים שלהם נמוך. מדד פעילות המים (water activity) קובע אילו מיקרואורגניזמים יכולים לגדול במזון, ערך נמוך מ-0.60 מונע לגמרי שגשוג של שמרים, עובשים וחיידקים. ייבוש מזון הוא השיטה העתיקה ביותר לשימור מזון בכלל ופירות בפרט.
שיטות ייבוש

קיימות מספר שיטות לייבוש:
ייבוש מסורתי - יש פירות שאפשר לייבש בשלמותם, למשל ענבים, משמשים ופירות יער. אחרים נהוג לייבש חתוכים לפלחים או לפרוסות לרוחב. שיטות הייבוש הנפוצות ביותר הן בחום השמש או באוויר חם. ניתן לייבש פירות גם במייבש מזון (Food dehydrator) תעשייתי או ביתי.
משמשים מתייבשים בשמש בלוס אנג'לס ב-1903
ענבי סולטנה הופכים לצימוקים בשמש בפרזנו (Fresno County, California) ב-1904
משמשים מיובשים ברנמרק (Renmark, South Australia) ב-1911
אישה סלובנית מייבשת תאנים ב-1953
ייבוש פירות בתנור בחום תנור ב-1917
קוקוסים חצויים מתייבשים באמאלאפוראם (Amalapuram)
מייבש מזון ביתי של סיג (Sigg)
ייבוש בשיטות מתקדמות - כיום נעשה שימוש בטכנולוגיות ייבוש המשלבת וואקום, כלומר שאיבה מתמדת של הגזים מכלי הייבוש, מאפשרות סילוק מהיר של הלחות מהפרי. מבין טכנולוגיות אלה ייבוש בהקפאה הוא היעיל יותר.
ייבוש בהקפאה - בשלב הראשון שלו מקפיאים את הפירות במהירות בוואקום, בטמפרטורה נמוכה במיוחד של מינוס 196 מעלות צלזיוס. כתוצאה מכך המים הקפואים שבפרי ממריאים. לפירות מיובשים בהקפאה יש תכונות פיזיקליות שונות מאוד מפירות מיובשים בחום. המאפיין הבולט ביותר הוא האווריריות והפריכות שלהם. הסילוק המהיר של המים מותיר בפרי כיסי אוויר קטנים רבים, היוצרים את המרקם הייחודי הקליל והפריך.
לפירות יבשים המשווקים לצרכנים מוסיפים לעיתים גופרית דו-חמצנית, ל"תיקון" צבעו של הפרי. תוסף זה עלול לעורר אסתמה אצל הרגישים לו. פירות יבשים אורגניים מיוצרים בלעדיו, ולכן צבעם כהה יותר וטעמם דומה יותר לזה של הפרי הטרי. ישנם פירות שניתן "לתקן" את צבעם על ידי הוספת מיץ לימון, העשיר בוויטמין C, לפני ייבושם.
תוסף אחר שמוסיפים לפירות יבשים כגון צימוקים הוא חומר זיגוג, למשל E905 – תוצר של תעשיית הנפט. תוסף זה נקשר לסרטן הקיבה.[דרושה הבהרה]
שימושים היסטוריים

פירות יבשים או מיובשים הם חלק בלתי נפרד מתזונת האדם כבר אלפי שנים. לוחות חרס עתיקים ממסופוטמיה (בערך באזור עיראק של ימינו) תיעדו בכתב יתדות אכילת צימוקים ותמרים עוד לפני כ-4,000 שנה. אולם כבר אז לא היו אלה מרכיבי תזונה חדשים. ממצאים ארכאולוגיים העלו כי האדם הקדמון אכל תאנים ותמרים לפני עשרות אלפי שנים ויותר, וסביר להניח שהלקטים הפרה-היסטוריים הכירו פירות כאלה שהתייבשו בשמש, אספו אותם ועמדו על סגולותיהם.
גידול חקלאי של תמרים ותאנים התחיל כנראה לפני כ-5,000 שנה באזור הסהר הפורה והמזרח התיכון, ובהמשך הצטרף לכך גם גידול גפנים. ביוון העתיקה וברומא העתיקה היו הצימוקים, התאנים המיובשות והתמרים מרכיב חשוב בתפריט, ותפסו מקום מרכזי בסחר בתוצרת חקלאית.
הפירות המיובשים שימשו בימי קדם להמתקת מזונות רבים, כמו מאפים, תבשילים ומשקאות, בזכות תכולת הסוכר הגבוהה שלהם, אבל מעבר לכך ייבוש הפירות היה דרך מצוינת (ולמעשה היחידה) לשמר אותם. בעוד הפירות הטריים נרקבים בתוך ימים ספורים, פירות מיובשים יכולים להישאר אכילים שבועות רבים ואף חודשים.
כיום, אוכלים את הפירות היבשים כחטיף, כתוספת לגרנולה, ליוגורט ולדגני בוקר, והם משמשים באפייה כתוספת לתערובות של עוגות או עבור בישול כגון ליים פרסי.
ט״ו בשבט

בתרבות היהודית, מזוהה אכילת פירות יבשים עם ט"ו בשבט. מנהג אכילת פירות יבשים בחג זה החל ככל הנראה משום שבעבר הגישה של יהדות אירופה והגולה בכלל לפירות טריים הייתה מוגבלת ובפרט לפירות אשר מקורם היה בארץ ישראל.[דרוש מקור] אכילת פירות יבשים בתקופה זו של השנה השתרשה במסורת היהודית מאחר שהם מסמלים מעבר בין עונות.[דרושה הבהרה] היהודים ציינו את המעבר באמצעות פירות יבשים, עם עדיפות לכאלה הגדלים בארץ ישראל. המנהג ממשיך גם בימינו, ואיתו כל המאכלים הנלווים, אלא שכיום המצב התהפך ומרבית הפירות היבשים מיובאים.
ט״ו בשבט > מאפים עם פירות מיובשים

יש האופים בט"ו בשבט עוגת פירות יבשים דחוסה מאוד, שלאחר אפייתה פורסים אותה לפרוסות דקיקות. ובקרב קהילות אחרות היו נוגים מאכלים דומים כגון הבולו שהוא לחם מתוק המלא בפירות הנהוג בקרב קהילות איטליה לוב ופרס. עוגיות פלורנטין מהמטבח האיטלקי מבוססות על שקדים ופירות יבשים.
סוגים > סוגים נפוצים

לדר
צימוק
דבלה
תמר
סוגים > גלריית תמונות

צימוקים בתוספת גופרית דו חמצנית
שזיפים מיובשים בלתי מסוכרים
פלפלי צ'ילי פסייה (ספ') מכסיקניים מיובשים
אפרסמונים מיובשים
משמשים מיובשים ודבלים בשוק מחנה יהודה
שקיות עם פרוסות בננות מיובשות
פרוסות לימון מיובשות
אמבולה (ଆମ୍ବୁଲ) (Ambula (food)) - מנגו חמוץ מיובש מהמטבח האודישאי (Cuisine of Odisha)
הערות שוליים

↑  ד״ר דפנה מנדלר, ייבשתם אותנו, באתר מכון דוידסון לחינוך מדעי, ‏17.02.2023
↑  איתי נבו, פירות יבשים: צבעוניים, טעימים, בריאים?, באתר מכון דוידסון לחינוך מדעי, ‏24.01.2016
| --- | --- |
בקרת זהויות :  NLI: 987007552991905171  GND: 4128776-9  LCCN: sh85052156 
עוגת פירות יבשים